Tymko Padura

Tomasz Padura, ankaŭ Tymko Padura (malofte Padurra) blazono Sas (naskiĝis la 21-an de decembro 1801 en Ilińce (gubernio Kievo), mortis la 20-an de septembro 1871 en Kozjatin, distrikto Berdyczów de la sama gubernio) – pola-ukraina poeto kaj komponisto. Aŭtoro de la kanto Hej, sokoły.

Vivo
Diplomito de Liceo de Krzemieniec. Adepto de komuna batalo pri sendependeco de poloj kaj rusinoj. Partoprenis novembran ribelon kontraŭ Rusia imperio, batalante en la taĉmento de Wacław Seweryn Rzewuski. Post falo de la insurekcio dum du jaroj en mallibero de caraj regopovoj. Post liberigo setliĝis en la propra bieno en Machnówka (nun en Vinica provinco).

Li estis "kantisto de kozakoj", populariganta ukrainan folkloron pere de muziko. Kreis lirikajn versaĵon kaj kantojn (komponante ankaŭ muzikon al ili). Tradukis poezion de Adam Mickiewicz (ekz. estas aŭtoro de la traduko al ukraina lingvo de la poemo Konrad Wallenrod).

Aŭtoro de pluraj kantoj (ĉ. 200 en la pola kaj ukraina lingvoj, tre popularaj, kantataj en vilaĝoj). Liaj pollingvaj laboraĵoj apartenas al t.n. ukraina skolo de pola romantikismo.

Kreado
 Kozak (Kozako), Lwów 1830
 Pienia Tomasza Padury, Lwów 1842 (en servo Google Books)
 Ukrainky z nutoju Tymka Padurry, Varsovio 1844 (en  servo Polona)
 Pyśma Tymka Padurry. Wydanie posmertne z awtohrafiw , Lvovo 1874, eldonis Karol Wild

Bibliografio
K. Bulzacki, Polacy i Ukraińcy – trudny rozwód (Poloj kaj ukrainoj - malfacila divorco), Vroclavo 1997.
J. Hrycak, Historia Ukrainy 1772-1999. Narodziny nowoczesnego narodu (Historio de Ukrainio 1772-1999. Naskiĝo de la moderna nacio), Lublin 2000, p. 47–48.

Eksteraj ligiloj
 Tymko Padura. Autor piosenki „Hej, sokoły” – Polak z ukraińskim sercem? na naszwybir.pl Tymko Padura. Aŭtoro de la kanto Ho, falkoj - Polo kun ukraina koro

Kategorio:Polaj verkistoj
Kategorio:Polaj poetoj
Kategorio:Ukrainaj poetoj
Kategorio:Partoprenantoj de la Novembra ribelo
Kategorio:Tradukistoj al la ukraina lingvo